IZJEMNA ENERGETSKA PRILOŽNOST ZA MLADE!

**NATEČAJ: Povečati prepoznavnost zemeljskega plina**

**kot kakovostnega vira energije**

**Trajanje natečaja:**

**15. 7. 2015 do 30. 9. 2015**

Medijsko-založniška hiša Energetika.NET v sodelovanju z družbo Plinovodi d.o.o. vabi mlade v starosti od 18 do 35 let k sodelovanju v nagradnem natečaju. Izziv natečaja je priprava marketinško-komunikacijsko strategije za dvig prepoznavnosti in posledično rabe zemeljskega plina v slovenskih gospodinjstvih in prometu. Marketinška strategija mora vsebovati:

-          Predlog promocijskih materialov;

-          Predlog komunikacijske strategije segmentirano glede na ciljne skupine, vse pa usmerjeno v gospodinjstva oziroma končne porabnike;

-          Obrazložitev, zakaj so uporabljena posamezna komunikacijsko-marketinška orodja;

-          Končni predlog naj vsebuje tako opisano obrazložitev predlagane strategije (kampanje), kot tudi vizualno predstavitev le-te (sodelujoči lahko izberejo eno ali več orodij: fotografije, video, powerpoint predstavitev …);

**Zanimivosti o zemeljskem plinu**

Največji porabnik zemeljskega plina v svetu so Združene države Amerike, medtem ko v Sloveniji letno porabimo približno milijardo kubičnih metrov zemeljskega plina. V Sloveniji se zemeljski plin uporablja v približno 50 % občin, medtem ko je v Italiji priključenih na omrežje 70 % vseh gospodinjstev, na Nizozemskem pa kar 97 % vseh gospodinjstev. Zemeljski plin je najčistejše fosilno gorivo z najmanjšo emisijo CO2 pri izgorevanju. Po ocenah strokovnjakov pa naj bi bilo zemeljskega plina dovolj še najmanj za 80 let. Sicer zemeljski plin uporabljamo že več kot stoletje. Zemeljski plin je prepotreben v marsikateri industriji in tudi slovenska industrija se v vse večji meri odloča za uporabo tega čistejšega energenta namesto premoga, s čimer ohranja tudi svojo globalno konkurenčnost. Stisnjen zemeljski plin (SZP oz. CNG) se vse več uporablja tudi za potrebe prometa in nudi dodatne možnosti prihrankov in zmanjšanja emisij CO2. V Sloveniji so 3 polnilne postaje za vozila na SZP, v Nemčiji 920 postaj, v Italiji pa preko 1000 postaj.

**Nagrada za zmagovalno rešitev**

Zmagovalni predlog bo prejel edinstveno nagrado. Edinstveno pa zato, ker menimo, da mladi sami najbolje vedo, kaj bi potrebovali za povečanje lastnih kariernih priložnosti, zato mlade prijavitelje pozivamo tudi, naj sami podajo predloge za konkretno nagrado, ki bi jo želeli prejeti v primeru zmage. Strokovna komisija bo predloge preučila in najprimernejšega tudi uresničila. Podelili pa bomo tudi nagradi za 2. in 3. mesto.

**Prijave**

Izkazan interes za sodelovanje v natečaju oddajte **najkasneje od 30. 8. 2015** na elektronski naslov:modrisvet@energetika.net. Vsi prijavitelji (lahko je posameznik, par ali skupina – omejitev ni) bodo imeli v času priprave marketinško-komunikacijske strategije možnost mentorstva mentoric medijsko-založniške hiše Energetika.NET. Če se izkaže potrebno, se bodo v mentorstvo v posameznem segmentu in s potrebnimi informacijami vključili tudi predstavniki družbe Plinovodi. Prijava izkazanega interesa je obvezna za sodelovanje v natečaju. Natečaj se zaključi z oddajo izdelane strategije na elektronski naslov modrisvet@energetika.net **najkasneje do 30. 9. 2015 do 23:59**. Več informacij tudi na [spletni strani](http://www.modri-svet.si/projekti-in-natecaji/projekti2/natecaj-povecati-prepoznavnost-zemeljskega-plina-kot-kakovos).

Več informacij:

**Mateja Kegel Kozlevčar**

mateja.kegel@energetika.net

01 4012872 ali 040 423325

**Natečaj je nastal v sodelovanju med Energetiko.NET in družbo Plinovodi.**